Bad (lagu Dolla)

"Bad" ialah lagu yang dirakamkan dan dipersembahkan oleh kumpulan penyanyi wanita Malaysia, Dolla. Ia dikeluarkan sebagai single keempat mereka pada 11 Februari 2022. Muzik videonya telah diterbitkan bagi mempromosikan single ini. Lagu ini dimuatkan dalam EP sulung mereka, Dolla: Mini Album (2022).

Penerbitan
"Bad", seperti 3 single terdahulu Dolla, mempertaruhkan tema pemerkasaan wanita. Lagu ini dicipta oleh pemuzik dari Sweden, Ludwig Lindell dan Karl-Oscar 'Cage' Gummesson yang sebelum ini turut mencipta lagu "Impikan". Ia ditulis dalam dua versi bahasa, iaitu Melayu dan Inggeris. "Bad" turut menyaksikan bintang hip hop tempatan, Yonnyboii. "Inti single "Bad" tetap berkisar seseorang dikecewakan berkali-kali dan akhirnya tidak mahu lagi menerima kepahitan hingga memilih menyerlahkan sisi gelap yang berbeza," kata Syasya dalam satu temubual bersama Berita Harian.

Muzik video
Muzik video rasmi lagu "Bad" telah dikeluarkan serentak dengan pelancaran single ini dan telah meraih sebanyak 100,000 tontonan dalam tempoh sejam di YouTube sekaligus menjadi sohor kini selepas pelancaran rasminya. Pada hujung muzik video "Bad", ia menampilkan sedutan daripada muzik video 3 single terdahulu mereka, iaitu "Dolla Make You Wanna", "Impikan" dan "Berani".

Ulasan
Dalam ulasan retrospektifnya mengenai lagu ini, Khai Azfar dari Murai.my berpendapat bahawa lagu ini menunjukkan kemampuan Dolla setaraf antarangsa. Beliau menulis: "...Kemampuan Dolla kini berada setaraf antarabangsa sekaligus meletakkan mereka di dalam kelas dan identiti yang tersendiri meskipun sering dibandingkan dengan kumpulan tertentu". Beliau turut memuji muzik video lagu itu yang disifatkan telah "meletakkan satu lagi pencapaian yang cukup membanggakan" untuk Dolla.

Format dan senarai runut
Muat turun digital
 "Bad" – 3:39

Sejarah keluaran

Rujukan

Lagu 2022
Single 2022
Lagu Malaysia tahun 2022
Lagu Dolla
Single nombor satu di Malaysia